Die Idiom bilde e Kontinuum, gönn also inenand über ohni scharfi Trennlinie. Am vitalschte vo de fümf Idiom sin s Sursilvanisch un s Vallader, wääred s Putèr un s Sutsilvanisch bsunders starch vum Ruggang vum Romanische betroffe sin. Im Biet vum Vallader hen bi de Volchszäälig vo 2000 6'448 Lüt s  Romanisch als Umgangssprooch aagee (79,2% vo de Bevölcherig vo dere Gegend), im Surselvische sin es 17'897 Lüt gsi (54,8%), Putèr hen 5'497 Lüt gschwätzt (30%) un im Biet vum Sutselvische hen 1'111 Lüt (15,4%) s Romanisch aagee[23]. Dur des isch s Dialektkontinuum inzwüsche dur s Dütschi zerrisse.